დიოგენე ლაერტალი

დიოგენე ლაერტალი (ბერძ. Διογένης Λαέρτιος, დ. დოხოლაფირო 180 — ღ. დოხოლაფირო 240) — ბერძენი ფილოსოფოსეფიშ ბიოგრაფი დო ფილოსოფიაშ ისტორიკოსი. შინელი რე ნახანდით გიშარჩქინელი ფილოსოფოსეფიშ რინა დო არზეფი, ნამუთ სერიოზული წყუ რე ანტიკური ბერძენული ფილოსოფიაშ რკვიებაშო. ჸათე ნახანდის ეჭარილიე ჯვეში ბერძენი ფილოსოფოსეფიშ ბიოგრაფიეფი. ნახანდი დორთილი რე ფილოსოფიური სკოლეფიშ მეჯინათ. დიოგენე გიშმართუნს ჟირი სკოლას, ნამუეფსჷთ თინა უძახჷ იონურს დო იტალიურს.

"იონური სკოლა"-შ წჷმმარინაფალეფიშ ბიოგრაფიეფი იჭყაფჷ ანაქსიმანდრეთ დო ითებუ კლიტომაქეთ, თეოფრასტეთ დო ქრისიპეთ. "იტალიური სკოლა" იჭყაფჷ პითაგორათ დო ითებუ ეპიკურეთ. დიოგენეს, სოკრატეშ სკოლა  მიშაჸონაფილი აფუ იონური სკოლაშა დო ელეიარეფიშ სკოლა დო პირონისტეფი მიშაჸონაფილი აფუ იტალიური სკოლაშა.

ბრელი თეხანური მენცარი აკრიტიკენს დიოგენეს. მუშენდა დიოგენე ფშხირას ეთმოჭარუნს ტრივიალური ფაქტეფს დო შანულამი ამბეეფი გიშატებულჷ აფუ. მარა დიოგენე ფილოსოფიური მონძღვარუეფიშ მუშობური ინტერპრეტაციას ვართუ. ჸათეშ გეშათ ნახანდის მოჩამილი ფაქტეფი, ხოლოსი რე ჸეთი წყუეფიწკჷმა, ნამუეფსჷთ დიოგენე ირინუანდჷ.

დიოგენეშ ბიოგრაფიაშე ბრელი მუთუნი ვაუჩქუნა. თინა ხოლო ვაუჩქუნა მუშენ უძახუდეს თის ლაერტალს. ართი ვერსიათ დიოგენე დაბადებე ნოღა ლაერტის, ნამუთ კარიაშ რეგიონს იდვალუაფუდჷ. თაშნეშე არსებენს შხვა ვერსია, ნამუშ მეჯინათ ლაერტალი დიოგენეშ მეტჯოხო რე.

მენცარეფი დიოგენეს ეპიკურეიზმიშ წჷმორინაფილო მითმირჩქინანა. მავითა წინგის დიოგენე ოსკვანს ეპიკურეს დო ძალამს თხილანს თიში ფილოსოფიური მონძღვარუას.

გიშარჩქინელი ფილოსოფოსეფიშ რინა დო არზეფი

აკოდგინალუა
წინგეფი 1–7: იონური ფილოსოფიაწინგი 1: შკვითი ბრძენითალესი, სოლონი, ხილონი, პიტაკე, ბიას პრიენალი, კლეობულე, პერიანდრე, ანაქარსისი, მისონი, ეპიმენიდე, ფერეკიდეწინგი 2: სოკრატე, წიმოხონეფი დო მონძეეფიანაქსიმანდრე, ანაქსიმენე, ანაქსაგორა, არქელაოსი, სოკრატე, ქსენოფონტი, ესქინე, არისტიპუსი, ფედონ ელიდარი, ევკლიდე მეგარალი, სტილპონი, კრიტონი, სიმონი, გლავკონი, სიმიასი, კებეტი, მენედემიწინგი 3: პლატონიპლატონიწინგი 4: პლატონიშ აკადემიასპევსიპე, ქსენოკრატე, პოლემონ ათენარი, კრატეტ ათენარი, კრანტორი, არქეზილა, ბიონ ბორისთენარი, ლაკიდე, კარნეადე, კლიტომაქეწინგი 5: პერიპატეტიკოსეფიშ სკოლაარისტოტელე, თეოფრასტე, სტრატონ ლამფსაკოსარი, ლიკონ ტროადალი, დემეტრიუს ფალერალი, ჰერაკლიდე პონტოარიწინგი 6: კინიკური სკოლაანტისთენე, დიოგენე, მონიმე სირაკუზალი, ონესიკრიტე, კრატეტ თებეარი, მეტროკლე, ჰიპარქია, მენიპოს გადარალი, მენედემიწინგი 7: სტოიცისტეფიზენონ კიტიონარი, არისტონ ქიოსარი, ჰერილე კართაგენალი, დიონისე ჰერაკლეარი, კლეანთე, სფერე ბოსფორალი, ქრისიპეწინგეფი 8–10: იტალიური ფილოსოფიაწინგი 8: პითაგორალეფიპითაგორა, ემპედოკლე, ეპიქარმე, არქიტე, ალკმეონ კროტონალი, ჰიპასე მეტაპონტარი, ფილოლაოსი, ევდოქსე კნიდოსალიწინგი 9: (ელეიარეფი, ატომისტეფი, პირონისტეფი)ჰერაკლიტე, ქსენოფანე, პარმენიდე, მელისე სამოსარი, ზენონ ელეიარი, ლევკიპე, დემოკრიტე, პროთაგორა, დიოგენე აპოლონიარი, ანაქსარხე, პირონი, ტიმონ ფლიუნტარიწინგი 10: ეპიკურეეპიკურე

რესურსეფი ინტერნეტის
 ენციკლოპედია ბრიტანიკა


კატეგორია:ჯვეში ბერძენი ჭარუეფი